W 1997 rokù ùkôzôł sã w „Pòmeranii” articzel mieszkańca Jackson Alfónksa Bladowsczégò ò Kaszëbach mieszkającëch w tim miesce. Kò wejle dokònôł jem sã, że aùtór negò artikla żëje i ceszi sã dosc mòżlëwim zdrowim, chòc mô ju 88 lat żëcégò za sobą. Ùdostôł jem adresã Bladowsczégò òd jegò bratowi z Kartuz, në i tak më rëgnãlë z Dudalsczim Słôwkã w rézã. Z Hamilton w Kanadze do Jackson je kòl pół tësąca kilométrów. Më dojachelë czësto letkò na plac, ale gòspòdarza doma nie bëło. Sąsôd nama wëdolmacził, że gwësno je dzes krótkò, mòże kòl doktora. Dzãka dzysdniowim mòżnoscóm elektroniczny łączbë më sã pò trzech gòdzënach żdaniégò kùreszce zeszlë ù niegò doma. Znajomòsc kaszëbsczégò baro mie pòmògła z ùdostanim zaùfaniégò.